Samstarfið felst m.a. í því að Hugvísindasvið og Borgarsögusafn munu í sameiningu standa fyrir námskeiðinu „ Menningarminjar , söfn og sýningar “ sem kennt er innan námsleiðar í hagnýtri menningarmiðlun , í sagnfræði við Háskóla Íslands , á vormisseri 2016 . Í námskeiðinu fá nemendur að kynnast flestum þáttum safnastarfs ; söfnun varðveislu , skráningu , rannsóknum og miðlun . Er það mat þeirra sem að þessu standa að útkoma og árangur sé afar jákvæð fyrir báða aðila og stefnan er því tekin á að auka og bæta samstarfið enn frekar í framtíðinni og á enn formlegri máta . Myndatexti : Guðmundur Hálfdanarson sviðsforseti Hugvísindasviðs og Guðbrandur Benediktsson safnstjóri Borgarsögusafns Reykjavíkur undirrita samstarfssamning í Háskóla Íslands , að viðstöddum nemendum við hagnýta menningarmiðlun og Helgu Maureen Gylfadóttur umsjónarkennara sem stendur lengst til hægri .